**Η ΚΥΡΙΑΡΧΙΑ ΤΗΣ ΘΗΒΑΣ ΣΤΗΝ ΕΛΛΑΔΑ**

**Η Θήβα μετά τον Πελοποννησιακό Πόλεμο**

(Το 382 π.Χ.) η Σπάρτη επιβάλλει ολιγαρχία στη Θήβα, ανατρέποντας τους δημοκρατικούς. Κατάληψη της Καδμείας Ακρόπολης της Θήβας.

(Το 379 π.Χ.) οι Θηβαίοι δημοκρατικοί με τον **Πελοπίδα** επαναφέρουν τη δημοκρατία.

**Ο Ιερός Λόχος**

Ο Πελοπίδας δημιουργεί αξιόλογο στρατό με βασική μονάδα τον Ιερό Λόχο,

ένα στρατιωτικό σώμα 300 ανδρών που συνδέονται με στενή φιλική σχέση μεταξύ τους και είναι έτοιμοι να πεθάνουν για τη Θήβα.

**Η μάχη στα Λεύκτρα (371 π.Χ.)**

Το 371 π.Χ. οι Θηβαίοι συντρίβουν τον στρατό των Σπαρτιατών στα Λεύκτρα της Βοιωτίας. Στη μάχη σκοτώνεται και ο Σπαρτιάτης βασιλιάς Κλεόμβροτος. Η νίκη των Θηβαίων επετεύχθη χάρη στο στρατηγικό σχέδιο της **λοξής φάλαγγας**, που εφάρμοσε **ο Επαμεινώνδας.**

**Επιθετικοί πόλεμοι των Θηβαίων**

 Ο Πελοπίδας κάνει πόλεμο εναντίον των Θεσσαλών, αλλά σκοτώνεται σε μια μάχη.

Ο Επαμεινώνδας εκστρατεύει στην Πελοπόννησο και φθάνει ως τη Λακωνική. Το 370 π.Χ. ιδρύει την Μεγαλόπολη και την κάνει πρωτεύουσα της Αρκαδικής Συμπολιτείας. Το 362 π.Χ. επιχειρεί και νέα εκστρατεία κατά της Σπάρτης, την οποία υπερασπίζεται ο βασιλιάς Αγησίλαος.

**Η μάχη της Μαντίνειας (362 π.Χ.)**

Στη μάχη αυτή,  οι Θηβαίοι κέρδισαν τους Σπαρτιάτες, αλλά ο Επαμεινώνδας σκοτώθηκε. Έτσι, οι Θηβαίοι εγκατέλειψαν την Πελοπόννησο κι έπαψαν να παίζουν πρωταγωνιστικό ρόλο στα ελληνικά πράγματα.

**Μετά τη μάχη της Μαντίνειας**

Μετά τη Μάχη της Μαντίνειας (362 π.Χ.), επικράτησε σύμφωνα με τον Ξενοφώντα «ακρισία», δηλαδή καμιά από τις 3 μεγάλες ελληνικές πόλεις (Αθήνα, Σπάρτη, Θήβα) δεν μπορούσε να ηγηθεί ολόκληρης της Ελλάδας. Η παρακμή τους ήταν γεγονός και το κλίμα ήταν έτοιμο για να εμφανιστεί σε λίγο μια νέα μεγάλη δύναμη, η Μακεδονία…